[size=2]Mariagerfjord Kommune fortsætter kampen imod dårlige boliger. I dag væltede kommunen en af Leif Henriksens lejeboliger i Veddum. Dermed er 292 huse i Nordjylland væltet de sidste par år.
[/size]

Mariagerfjord Kommune vælter Bystævnet 8 i Veddum, fordi den er uegnet til menneskebolig. Egentlig har kommunen påbudt Leif Henriksen selv at gøre det, men det er ikke sket. Derfor skrider kommunen nu ind. - Det har jeg det rigtig godt med. Huset er usundt og ser faldefærdigt ud. Vi skal have ryddet op og det bliver der nu, siger Finn Cilleborg (Soc.dem.), Formand, Boligkommissionen, Mariagerfjord Kommune. I Veddum er de også tilfredse med, at kommunen nu endelig gør noget. - Kommunens folk har fået styr på det nu, så det bør også have en præventiv effekt hos de udlejere, som har problemer, siger Jens Cesar Jensen fra Veddum, som samtidig er formand for Mariagerfjord Kommunes Landdistriktsråd. Når huset er væk, ejer Leif Henriksen stadig grunden.